РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 3

от заседание на Комисия „Съдебна карта, натовареност и 
съдебна статистика” към Съдийската колегия 
на Висшия съдебен съвет

7 февруари 2018 г.
/сряда – 14,00 часа/

Днес, 7 февруари  2018 г. (сряда), от 14,00 часа, се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:
ЗАМ. ПРЕДСЕДАТЕЛ:

ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА

БОРЯНА ДИМИТРОВА  
ДРАГОМИР КОЯДЖИКОВ - отсъства
КРАСИМИР ШЕКЕРДЖИЕВ - отсъства 

От администрацията на Висшия съдебен съвет присъстваха експертните сътрудници към комисията: Красимира Василева – началник-отдел „ЮОДВ“, дирекция „Правна“; Румен Митев – началник-отдел „САОД“, дирекция „ИТСС“.

Заседанието на комисията протече при следния дневен ред:
 
1.	Среща на членовете на Комисия „Съдебна карта, натовареност и съдебна статистика“ към Съдийската колегия на Висшия съдебен съвет с председателите на военните съдилища.

2.	Обсъждане предложение за промяна в текстовете на чл. чл.22,ал.2, т.3, т. 5 и т.6 от Правилата за работа на Съдийската колегия на Висшия съдебен съвет.

3.	Обсъждане на решение във връзка с направено предложение от КСКНСС до Комисията по атестиране и конкурси към СК на ВСС за откриване на процедура за преместване по реда на чл. 194 от ЗСВ, по протокол № 2/31.01.2018 г., т.1.

4.	Обсъждане на писмо изх. № 71/31.01.2018 г. от председателя на Върховния административен съд във връзка с чл. 122, ал.1 т.14 от ЗСВ с приложена обобщена справка съдържаща информация за движението и приключването на делата във ВАС.
5.	Обсъждане на писмо вх. № ВСС-859/23.01.2018 г. от съдия Иваничка Славкова – зам. Председател на Наказателно отделение, Окръжен съд – Варна относно Правила за оценка на натовареността на съдиите, приети с Решение на ВСС, по протокол № 62/15.12.2015 г., промени в НПК и необходимост от допълване на описание на кодове.

	ПО ДНЕВНИЯ РЕД: 

1.ОТНОСНО: Среща на членовете на Комисия „Съдебна карта, натовареност и съдебна статистика“ към Съдийската колегия на Висшия съдебен съвет с председателите на военните съдилища.

Членовете на комисията обсъдиха с поканените с писмо изх. № ВСС – 1067/29.01.2018 г. председатели на Военно-апелативния съд и военните съдилища проблеми с натовареността, отразени в Годишния доклад за натовареността на съдилищата през 2016 г. Като съобрази изготвените и представените от отдел „САОД“ на ВСС справки касаещи натовареността  и взе предвид изразените становища, 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1.1. ПРЕДСЕДАТЕЛИТЕ на Военно-апелативния съд и военните съдилища в срок до 7 март 2018 г. да изпратят до Комисия „Съдебна карта, натовареност и съдебна статистика“ към СК на ВСС предложения за изменение и допълнение на Наказателно-процесуалния кодекс /НПК/, какато и конкретни предложения за справяне с ниската натовареност, съгласно направените уточнения в заседанието.
1.2. ИЗПРАЩА решението на председателите на Военно-апелативния съд и военните съдилища, за сведение и изпълнение.

2.ОТНОСНО: Обсъждане предложение за промяна в текстовете на чл.22,ал.2, т.3, т. 5 и т.6 от Правилата за работа на Съдийската колегия на Висшия съдебен съвет.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	2.1. ОТЛАГА разглеждането на точката за следващото заседание на комисията. 

3.ОТНОСНО: Обсъждане на решение във връзка с направено предложение от КСКНСС до Комисията по атестиране и конкурси към СК на ВСС за откриване на процедура за преместване по реда на чл. 194 от ЗСВ, по протокол № 2/31.01.2018 г., т.1.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

3.1. ОТЛАГА разглеждането на точката за следващото заседание на комисията.

4.ОТНОСНО: Обсъждане на писмо изх. № 71/31.01.2018 г. от председателя на Върховния административен съд във връзка с чл. 122, ал.1 т.14 от ЗСВ с приложена обобщена справка съдържаща информация за движението и приключването на делата във Върховния административен съд /ВАС/.
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

4.1. ПРИЕМА обобщена информация за образуването, движението и приключването на делата, постъпили във Върховния административен съд за периода 01.07.2017 – 31.12.2017 г, представена от председателя на ВАС на основание чл. 122, ал. 1, т. 14 от Закона за съдебната власт.
4.2. ВНАСЯ на заседание на Съдийската колегия на ВСС, насрочено н 13.02.2018 г., представената от председателя на ВАС обобщена информация по. т. 4.1.
4.3. Предоставя на главния секретар на ВСС горната обобщена информация за включване в проекта за дневен ред за заседание на съдийската колегия на 13.0.2018 г. 
 4.4. Предлага на Съдийската колегия да приеме следните решения:

ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. Приема обобщена информация за образуването, движението и приключването на делата, постъпили във Върховния административен съд за периода 01.07.2017 – 31.12.2017 г, представена от председателя на ВАС на основание чл. 122, ал. 1, т. 14 от Закона за съдебната власт.
2. Обобщената информация да се публикува на интернет-страницата на ВСС в раздел „Съдебна статистика“.

5.ОТНОСНО: Обсъждане на писмо вх. № ВСС-859/23.01.2018 г. от съдия Иваничка Славкова – зам. Председател на Наказателно отделение, Окръжен съд – Варна относно Правила за оценка на натовареността на съдиите, приети с Решение на ВСС, по протокол № 62/15.12.2015 г., промени в НПК и необходимост от допълване на описание на кодове.
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

5.1. Допълва предмета на статистическия код по наказателни дела 3030 и описанието на група 28 от Приложение 2.2 към Правилата за оценка на натовареността на съдиите, с текста „чл. 149, ал. 8 НПК“.
5.2. За горното решение да бъдат уведомени съдилищата и разработчиците на системите за управление на съдебните дела, както и разработчика на ЦСРД и СИНС, за съответното актуализиране в системите.
5.3. Горната промяна да бъде отразена в съответните материали, публикувани в раздела на комисията на интернет сайта на ВСС.

ПРЕДСЕДАТЕЛ
						НА КСКНСС:         /п/ 
ДАНИЕЛА МАРЧЕВА